CELEX: C2007/140/64
Language: et
Date: 2007-06-23 00:00:00
Title: Kohtuasi T-136/07: 30. aprillil 2007 esitatud hagi — Colgate-Palmolive versus OHIM — CMS Hasche Sigle (VISIBLE WHITE)

23.6.2007   
            
            
               ET
            
            
               Euroopa Liidu Teataja
            
            
               C 140/39
            
         30. aprillil 2007 esitatud hagi — Colgate-Palmolive versus OHIM — CMS Hasche Sigle (VISIBLE WHITE)
   (Kohtuasi T-136/07)
   (2007/C 140/64)
   Hagiavaldus esitati inglise keeles.
   Pooled
   
      Hageja: Colgate-Palmolive Co. (New York, Ühendriigid) (esindajad: advokaadid M. Zintler, H. Harmeling ja K.-U. Plath)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: CMS Hasche Sigle (Cologne, Saksamaa)
   Hageja nõuded
   
               —
            
            
               Tühistada neljanda apellatsioonikoja 15. veebruari 2007. aasta otsus;
            
         
               —
            
            
               kinnitada tühistamisosakonna otsus ja säilitada registreerituna ühenduse kaubamärk nr 802 793 „VISIBLE WHITE”;
            
         
               —
            
            
               mõista hageja poolt tühistamistaotlusega seoses kantud kohtukulud välja tema kasuks, muuta apellatsioonikoja otsust kohtukulude kohta ning mõista hageja käesoleva hagiga seotud kohtukulud välja hageja kasuks.
            
         Väited ja peamised argumendid
   
      Kehtetuks tunnistamise taotluse esemeks olev registreeritud ühenduse kaubamärk: Sõnamärk „VISIBLE WHITE” kaupadele klassis 3 — Ühenduse kaubamärk nr 802 793
   
      Ühenduse kaubamärgi omanik: Hageja
   
      Ühenduse kaubamärgi kehtetuks tunnistamist taotlev pool: CMS Hasche Sigle
   
      Tühistamisosakonna otsus: Jätta kehtetuks tunnistamise taotlus rahuldamata.
   
      Apellatsioonikoja otsus: Tühistada tühistamisosakonna otsus ja tunnistada ühenduse kaubamärk kehtetuks.
   
      Väited: Nõukogu määruse nr 40/94 artikli 7 lõike 1 punktide b ja c rikkumine, kuna apellatsioonikoda leidis vääralt, et nii sõna „VISIBLE” kui ka sõna „WHITE” on „hambapastat” ja „suuvett” kirjeldavad, ja et kogu kõnealune sõnaühend on kirjeldav ning sellel puudub eristusvõime.